ระทึก ช้างป่าสลักพระ ออกมาเยี่ยมจุดบริการประชาชน อ.ศรีสวัสดิ์ (คลิป)
ระทึกรับวันสงกรานต์ เมื่อช้างป่าสลักพระอายุราว 30 ปี สูงกว่า 3 เมตร ออกมาเยี่ยมจุดบริการประชาชนเที่ยวสงกรานต์ของ กำลังทหาร พล ร.9 ที่ บริเวณสามแยกท่ากระดาน ถนนสายศรีสวัสดิ์-เขื่อนศรีนครินทร์ แต่เจ้าหน้าที่ต้อนกลับเข้าป่าได้ปลอดภัย,เมื่อวันที่ 13 เม.ย.60 เวลา 09.00 น. นายสมเจตน์ จงศุภวิศาลกิจ รอง ผวจ.กาญจนบุรี รักษาราชการแทน ผวจ.กาญจนบุรี เป็นประธานในพิธีเจริญพระพุทธมนต์ ทำบุญถวายภัตตาหารเช้าแด่พระสงฆ์ 9 รูป ณ เรือนไทย เมืองมัลลิกา อ.ไทรโยค จ.กาญจนบุรี โดยมี นายพลศักดิ์ ประกอบ กรรมการผู้จัดการบริษัท มัลลิกา ร.ศ.๑๒๔ จำกัด นางปลื้มจิตต์ จงศุภวิศาลกิจ รองนายกเหล่ากาชาดจังหวัดกาญจนบุรี นายพิสันต์ จันทร์ศิลป์ วัฒนธรรมจังหวัดกาญจนบุรี, นางสาวจรรยารักษ์ สาธิตกิจ ท่องเที่ยวและกีฬาจังหวัดกาญจนบุรี, นายวิศรุต อินแหยม ผู้อำนวยการสำนักงาน ททท. กาญจนบุรี, ดร.นวภัสร์ นนท์ธนาเกียรติ ผู้อำนวยการสำนักงานการกีฬาแห่งประเทศไทยจังหวัดกาญจนบุรี, นายเดโช ประกาศแก่นทราย นายอำเภอไทรโยคและภริยา ร่วมกิจกรรมเนื่องในประเพณีสงกรานต์ 2560 ของเรือนมัลลิกา ชื่นฉ่ำ เบิกบาน สงกรานต์ สมัย ร.5 ได้แก่ ทำบุญใส่บาตรอาหารแห้ง บวงสรวงสิ่งศักดิ์สิทธิ์ บริเวณลานหน้าเมืองมัลลิกา รดน้ำดำหัวผู้ใหญ่ ชมขบวนแห่นางสงกรานต์ และแต่งกายในยุค ร.5,ส่วนอีกด้าน พันเอกบรรยง ทองน่วม ผบ.ร.9 / ผบ.ควบคุม รส. ร.9 และ นายสมเจตน์ จงศุภวิศาลกิจ รอง ผวจ.กาญจนบุรี สั่งการให้ พันโท วัชรภ บุรินทร์วัฒนา ผบ.ร.9 พัน.1 และ ร้อยเอก รตินนท์ เสนาณรงค์ หน.ชป.รส.ร.9 พัน.1 นำกำลังร้อย รส.ร.9 พัน.1 ร่วมสนธิกับ อส. ชรบ. กำนัน ผู้ใหญ่บ้าน อปพร. ตร.สภ.ศรีสวัสดิ์ ตั้งจุดบริการประชาชนในช่วงเทศกาลสงกรานต์ จุดบริการและอำนวยความสะดวกแก่ประชาชนในช่วงวันหยุดเทศกาลสงกรานต์ ที่บริเวณสามแยกท่ากระดาน ถนนสายศรีสวัสดิ์-เขื่อนศรีนครินทร์ หมู่ 2 ต.ท่ากระดาน อ.ศรีสวัสดิ์ จ.กาญจนบุรี ตามปกติ,ต่อมาได้เกิดเหตุการณ์ระทึกขวัญ เมื่อเวลา 16.00 น. ได้มีช้างป่าเพศผู้อายุประมาณ 30 ปี สูง 3 เมตรกว่า ออกมาจากพื้นที่ป่าเขตรักษาพันธุ์สัตว์ป่าสลักพระ ได้เดินออกมาจากแนวป่าข้างวัดท่ากระดานมายังจุดที่ตั้งจุดบริการประชาชน ทำให้เจ้าหน้าที่ที่อยู่ที่จุดบริการประชาชนแตกตื่นและต้องกันรถยนต์ที่ใช้เส้นทางสัญจรให้หยุดรอนานกว่า 30 นาที จนกระทั่งเจ้าหน้าที่ชุดไล่ต้อนช้างป่าจากเขตรักษาพันธุ์สัตว์ป่าสลักพระ เดินทางมาช่วยไล่ต้อนนำช้างป่ากลับเข้าสู่พื้นที่ป่าสลักพระ ทำให้ประชาชนและนักท่องเที่ยวยืนดูด้วยความประหลาดใจ แต่เหตุการณ์ก็กลับคืนสู่สภาพปกติ ไม่มีทรัพย์สินเสียหายแต่อย่างใด.
ระทึกรับวันสงกรานต์ เมื่อช้างป่าสลักพระอายุราว 30 ปี สูงกว่า 3 เมตร ออกมาเยี่ยมจุดบริการประชาชนเที่ยวสงกรานต์ของ กำลังทหาร พล ร.9 บริเวณสามแยกท่ากระดาน ถนนสายศรีสวัสดิ์-เขื่อนศรีนครินทร์ แต่เจ้าหน้าที่ต้อนกลับเข้าป่าปลอดภัย
ช้างป่า,กองพลทหารราบที่ 9,วันสงกรานต์,กาญจนบุรี,เขตรักษาพันธุ์สัตว์ป่าสลักพระ